പ്രോഫൈലാക്റ്റിക് സാൽപിഞ്ജെക്ടമി

BRCA1 അല്ലെങ്കിൽ BRCA2 ജീനിന്റെ രോഗകാരിയായ വകഭേദങ്ങൾ ഉള്ള വ്യക്തികൾ പോലെ, അണ്ഡാശയ അർബുദം ഉണ്ടാകാനുള്ള സാധ്യത കൂടുതലുള്ള രോഗികളിൽ നടത്തുന്ന ഒരു പ്രതിരോധ ശസ്ത്രക്രിയാ വിദ്യയാണ് പ്രോഫൈലാക്റ്റിക് സാൽപിഞ്ജെക്ടമി.  എക്ടോപിക് ഗർഭാവസ്ഥയിൽ സാൽപിഞ്ജെക്ടമിയാണ് ആദ്യം ഉപയോഗിച്ചിരുന്നത്.  എന്നിരുന്നാലും, ഒരു പ്രതിരോധ ശസ്ത്രക്രിയ എന്ന നിലയിൽ, ഫാലോപ്യൻ ട്യൂബുകൾ നീക്കം ചെയ്യുന്നത് ഇതിന്റെ ഭാഗാമായയി ഉൾപ്പെടുന്നു. അണ്ഡാശയങ്ങൾ നീക്കം ചെയ്യാത്തതിനാൽ, ഈ നടപടിക്രമം ഇപ്പോഴും പ്രസവിക്കുന്ന പ്രായത്തിലുള്ള വ്യക്തികൾക്ക് പ്രയോജനകരമാണ്. അണ്ഡാശയം നീക്കം ചെയ്യുന്നതുമായി ബന്ധപ്പെട്ട ഹൃദയ സംബന്ധമായ അസുഖങ്ങൾ, ഓസ്റ്റിയോപൊറോസിസ് തുടങ്ങിയ അപകടസാധ്യതകളും ഇത് കുറയ്ക്കുന്നു. 

 സൂചനകൾ 
2013ൽ അമേരിക്കയിൽ മാത്രം 22,000 അണ്ഡാശയ അർബുദ കേസുകൾ കണ്ടെത്തി. ഇതിൽ 10% പേർക്കും പാരമ്പര്യ വൈകല്യം കാരണമാണ് ഊണ്ടായത്.  സ്ത്രീകളിലെ മരണകാരണങ്ങളിൽ അഞ്ചാമത്തെ ഏറ്റവും സാധാരണമായ അർബുദമാണ് ഇത്.  BRCA1, BRCA2 ജീനുകൾ അണ്ഡാശയ കാൻസറിലേക്ക് നയിക്കുന്ന ഏറ്റവും സാധാരണമായ പാരമ്പര്യ ജനിതകമാറ്റങ്ങളാണ്.  പ്രതിരോധ ശസ്ത്രക്രിയ എന്ന നിലയിൽ, പ്രോഫൈലാക്റ്റിക് സാൽപിഞ്ജെക്ടമി കാൻസർ വരാനുള്ള സാധ്യത കുറയ്ക്കുമെന്ന് കരുതപ്പെടുന്നു. അണ്ഡാശയ അർബുദം അണ്ഡാശയത്തിൽ നിന്നല്ല, ഫാലോപ്യൻ ട്യൂബുകളിലാണ് ആരംഭിക്കുന്നതെന്ന് സമീപകാല ഗവേഷണങ്ങൾ തെളിയിച്ചിട്ടുണ്ട്.  അതിനാൽ, പ്രസവിക്കുന്ന പ്രായത്തിലുള്ള സ്ത്രീകളിൽ ഏറ്റവും സാധാരണമായ സാൽപിംഗോ-ഓഫോറെക്ടമി തിരഞ്ഞെടുക്കാനുള്ള ശരിയായ ശസ്ത്രക്രിയ ആയിരിക്കില്ല എന്ന് കരുതപ്പെടുന്നു. 

 റഫറൻസുകൾ 

വർഗ്ഗം:ശസ്ത്രക്രിയ
വർഗ്ഗം:അർബുദ ചികിത്സ